Esta entrada está disponible en: Castellano (Castellanu)
#000005
Anque los cambeos son entá insuficientes para garantizar la estabilidá nel empléu del personal n’abusu de temporalidá, amuesen la irresponsabilidá del exministru Iceta y de CCOO, UXT y CSIF al apautar un Alcuerdu refugáu pola mayoría de grupos parllamentarios
#000006
La ministra de Facienda y Función Pública, Ma Jesús Montero anunció énte’l plenu del Congresu de los Diputaos que va convalidar el Real Decreto-llei 14/2021 de midíes pal amenorgamientu de la interinidá nes Alministraciones Públiques, importantes cambeos que faen referencia tanto a la so tramitación, como al conteníu del mesmu.
#000007
Forzáu’l gobiernu pola posición mayoritariamente en contra de los grupos parllamentarios, les negociaciones habíes nes últimes hores paecen desaguar nun alcuerdu pol qu’el RD-llei va ser tramitáu como proyectu de llei y nel mesmu introduciránse distintos cambeos: les pruebes del concursu oposición van poder ser non eliminatories según determinen les Comunidaes Autónomes y les entidaes locales. Per otra parte, pa quien lleven 10 ó más años nun mesmu puestu de l’alministración pal que nun se convocó Concurso-Oposición, nun va ser obligatorio’l presentase al concursu-oposición, pa lo que se desarrollará l’artículu 61.6 del Estatutu Básicu del Emplegáu Públicu, qu’establez la posibilidá del accesu a la función pública al traviés d’un concursu de méritos, en casos d’escepcionalidá.
#000008
Entá siendo meyores bien curties y que nun solucionen el problema de la inmensa mayoría de les persones afectaes, estos cambeos demuestren que lo qu’alcordaron Iceta y el triunviratu de centrales sindicales, que quedaron -sobremanera éstes- n’especial evidencia. Ye impresentable que se base una actuación qu’afecta a 800.000 persones en descalificar por illegal una vía, qu’en cuanto se dieron les primeres negociaciones series colos grupos parlamentarios- aceptóse.
#000009
Munchos son los factores que nos llevaron a esta situación. La incapacidá y la torpeza d’un ministru que nun permaneció nin cinco meses al frente del ministeriu dende onde tenía d’encetase’l problema y la falta d’escupulicios, unida a un pruyimientu descomanáu por llograr beneficios propios percima de les persones a les que dicíen representar, d’unos desnortiaos CCOO, UGT y CSIF, nun son -nin tanto- los menos importantes.
#000010
Sía que non, la situación sigue tando ensin resolver. La solución tien de pasar necesariamente pola estabilidá de los emplegaos públicos temporales en situación d’interinidá, pa lo que ye imprescindible establecer una llexislación que realmente recueya l’afitamientu del personal n’abusu de temporalidá, acordies colo establecío pol Tribunal de Xusticia de la Unión Europea na so sentencia de 19 de marzu de 2020.
#000011
Los cambeos anunciaos pola actual responsable de Función Pública, Ma Jesús Montero impliquen el desenvolvimientu como proyectu de llei de la propuesta ministerial, mientres los meses de setiembre y ochobre. Nesi desenvolvimientu parllamentariu tien d’axustase colos distintos grupos parllamentarios el conteníu final de la llei, pero tamién cola representación sindical del personal interino.
#000012
Una agresión nueva al colectivu de personal interino
#000017
En Les Cuenques más del 70% de los conciertos nun son necesarios, marafúndiense más de 24 millones d'euros de los/les contribuyentes
#000019
Una xuba salarial que mos sigue aprobetayando
#000021
¿Quién firmó’l cese a los 3 años del personal interino?
#000022
Interina, interín ¿sabes que tán abusando de ti?
#000023
- Descarga pa redes n'asturianu
#000024
- Descarga para redes en castellano
#000025
Poles 23h llectives. Ye de xusticia.
#000026